เรียน/เจริญพร

วันที่ ๑๐ พฤษภาคม ๒๕๖๕ เวลา ๐๗.๐๐น.

พระครูเวตวันวรกิจเจ้าคณะอำเภอเดชอุดม พระพิพัฒน์วชิโรภาส ที่ปรึกษาปลัดกระทรวงมหาดไทย พระครูสุภัทรปุณณธาดา ประธานกลุ่มพลังบวร ( บ.ว.ร ) วัดป่าห่องเตย บ้านห่องเตย หมู่ ๖ ตำบลนาเจริญ อำเภอเดชอุดม จังหวัดอุบลราชธานีนำทีมขับเคลื่อนถนนสายวัฒนธรรมนำสู่ทาน ศีล ภาวนา และการสงเคราะห์พร้อมทั้งเป็น ถนนสายธรรมวัฒนธรรมต้นแบบสู่ชุมชนตำบลนาเจริญ อำเภอเดชอุดม จังหวัดอุบลราชธานี

โดยมี พระภิกษุ สามเณร ทายก ทายิกา ท่าน สส.เอกชัย ทรงอำนาจเจริญ พตอ.สุนทร ประดิษฐ์แท่น อดีตผู้กำกับตำรวจตะเวนชายแดน ที่๒๒๕ พัฒนากรอำเภอเดชอุดม ผู้นำท้องที่มีนายพรณรงค์ ลิ้มวงศ์ทองพร้อมผู้นำหมู่บ้านหมู่ต่างๆ ผู้นำท้องถิ่น มีนายอรรถนพ ตาบุดดา นายกองค์การบริหารส่วนตำบลนาเจริญและข้าราชการส่วนท้องถิ่นพร้อมด้วย คณะกรรมการหมู่บ้าน อสม. และสาธุชนในพื้นที่ตำบลนาเจริญและหมู่บ้านใกล้เคียงร่วมแรง ร่วมใจ สามัคคี ถวายวิหารพระมหาจักรพรรดิเพื่อเป็นศูนย์เรียนรู้ในชุมชนและตักบาตรถนนสายวัฒนธรรม ขับเคลื่อนภารกิจ MOU เจ้าประคุณสมเด็จพระมหาธีราจารย์ ปลัดกระทรวงมหาดไทย และรองอธิการบดี สจล. ที่ร่วมลงนามบันทึกข้อตกลงความร่วมมือบทบาทในการเกื้อหนุนระหว่างวัดและชุมชนให้มีความสุขอย่างยั่งยืนมุ่งหนุนเสริม

“เสาหลักของประเทศชาติ” คือ ชาติ ศาสนา และมหากษัตริย์

ให้เป็นสถาบันหลักในการพัฒนาคุณภาพชีวิต ของประชาชนให้มีความสุขอย่างยั่งยืน

ในการนี้ทางวัดและชุมชนวัดป่าห่องเตย ได้ตักบาตร ขนม ข้าวสาร น้ำดื่ม และนำ

ส่วนที่เหลืออันเป็นมงคลได้นำ ไปสงเคราะห์ช่วยเหลือผู้ป่วยติดเตียงและผู้สูงอายุในชุมชนเพื่อสร้างขวัญและกำลังใจ และหน่วยงานตำรวจตะเวนชายแดนที่๒๒๔

กิจกรรมถนนสายวัฒนธรรมวัดป่าห่องเตยนี้ แต่ยังมีความสอดคล้องสนองงานในหลายด้านเช่น

1. สอดคล้องสนองงานด้านสาธารณสงเคราะห์ ของมหาเถรสมาคม

2. สอดคล้องสนองงานด้านการสร้างความปองดองสมานฉันท์ ด้วยหลักธรรมทางพระพุทธศาสนาหมู่บ้านรักษาศีล 5

3. สอดคล้องสนองงานด้านการเผยแผ่ ผ่านหน่วยอบรมประชาชน ประจำตำบล (อ.ป.ต.)

4. สอดคล้องสนองงานด้านพลังบวร : ชุมชนคุณธรรม​ ลานธรรม ลานวิถีไทย กรมการศาสนา กระทรวงวัฒนธรรม

5. สอดคล้องสนองงานด้านการน้อมนำพระราชดำริของ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สร้างความมั่นคงทางอาหาร สู่แผนปฏิบัติการ 90 วัน กรมการพัฒนาชุมชน กระทรวงมหาดไทย

6. สอดคล้องสนองงานด้านขจัดความยากจนพัฒนาคนทุกช่วงวัย อย่างยั่งยืน ตามหลักปรัชญาของเศรษฐกิจพอเพียง กระทรวงมหาดไทย

7. สอดคล้องสนองงานศูนย์ผู้นำจิตอาสาพัฒนาชุมชน กรมการพัฒนาชุมชน กระทรวงมหาดไทย

8. สอดคล้องสนองงานการขับเคลื่อนและบูรณาการนโยบายและยุทธศาสตร์ ในการพัฒนาสังคมเพื่อให้ประชาชนมีคุณภาพชีวิตที่ดี อย่างทั่วถึง เท่าเทียมและเป็นธรรม และการส่งเสริม สนับสนุนการบริหารงาน ด้านการพัฒนาสังคมและความมั่นคงของมนุษย์ในระดับพื้นที่แบบบูรณาการ กระทรวงพัฒนาสังคมและความมั่นคงของมนุษย์ (พม.)

9. สอดคล้องสนองงานโครงการ วัด ประชา รัฐ สร้างสุข

10. สอดคล้องสนองงานสถาบันเทคโนโลยีพระจอมเกล้าเจ้าคุณทหารลาดกระบัง สจล. ในด้านวิชาการและด้านการออกแบบเพื่อบริหารจัดการพื้นที่อย่างเหมาะสมทั้งนี้ ทั้งนี้ทางชุมชนวัดป่าห่องเตย ได้ปฎิบัติตามมาตรการป้องกันการแพร่ระบาดของโรค โควิด-2019 อย่างเคร่งครัด